**อย. เสริมทักษะผู้นิเทศงาน ขับเคลื่อนงานคุ้มครองผู้บริโภค**

อย.จัดอบรมการตรวจราชการและนิเทศงาน เพื่อสร้างความรู้ความเข้าใจหลักการตรวจราชการและนิเทศงาน รวมถึงเชื่อมประสานขับเคลื่อนการดำเนินงานคุ้มครองผู้บริโภคด้านผลิตภัณฑ์สุขภาพให้บรรลุเป้าหมายที่กำหนด

วันนี้ (11 มกราคม 2567) **นพ.ณรงค์ อภิกุลวณิช เลขาธิการคณะกรรมการอาหารและยา**   
เป็นประธานการอบรมโครงการพัฒนาทักษะการตรวจราชการและนิเทศงาน ประจำปีงบประมาณ พ.ศ. 2567   
ณ โรงแรมแกรนด์ริชมอนด์ จังหวัดนนทบุรี พร้อมเปิดเผยว่า สำนักงานคณะกรรมการอาหารและยา (อย.)   
ให้ความสำคัญกับการพัฒนาบุคลากรที่ทำหน้าที่ตรวจราชการ และเจ้าหน้าที่ผู้นิเทศงานของ อย. เพื่อให้  
มีความรู้ ความเข้าใจ หลักการตรวจราชการและนิเทศงานอย่างถูกต้องเป็นไปตามแบบแผนของทางราชการและเป็นระบบ มีการเรียนรู้การตรวจราชการตามแบบแผน (Hard Skill) ตลอดจนเทคนิคการบริหารจัดการผู้บริหาร การสื่อสารกับผู้บริหาร ผู้บังคับบัญชา (Soft Skill) ซึ่งเป็นทักษะที่จะส่งเสริมให้การตรวจราชการและนิเทศงานประสบความสำเร็จ และสามารถสนับสนุนพื้นที่ได้กรณีที่มีปัญหาและต้องการคำแนะนำ รวมถึงเชื่อมประสานการดำเนินงานระหว่างส่วนกลางและสำนักงานสาธารณสุขจังหวัด เพื่อขับเคลื่อนการดำเนินงานคุ้มครองผู้บริโภคด้านผลิตภัณฑ์สุขภาพให้บรรลุเป้าหมาย ผู้บริโภคปลอดภัย ผู้ประกอบการพัฒนาไกล ระบบคุ้มครองสุขภาพไทยยั่งยืน

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**วันที่เผยแพร่ข่าว 12 มกราคม 2567 ข่าวแจก 46 / ปีงบประมาณ พ.ศ. 2567**